**KAUNO RAJONO SAVIVALDYBĖS ADMINISTRACIJOS**

**GARLIAVOS APYLINKIŲ SENIŪNIJOS**

**SENIŪNAIČIŲ SUEIGOS**

**PROTOKOLAS**

2022-11-03 Nr. ST-8

Garliava

Susirinkimas įvyko 2022 m. lapkričio 3 d., 17.00 val.

**DARBOTVARKĖ:**

1. Dėl žemės sklypo pripažinimo būtinu visuomenės poreikiams Virbališkių g., Juragių k.

2. Dėl IV ketvirčio bendruomenės lėšų paskirstymo.

3. Dėl kelio ženklų įrengimo.

4. Kiti klausimai.

**SVARSTYTA:** 1. Dėl žemės sklypo pripažinimo būtinu visuomenės poreikiams Virbališkių g., Juragių k.

Supažindinti seniūnaičiai su gautu prašymu iš Nacionalinės žemės tarnybos Kauno skyriaus, kad atliekami AB “Lietuvos radijo ir televizijos centras“ Juragių perdavimo stoties žemės sklypo kadastriniai matavimai ir yra formuojamas 855 m2 žemės sklypas, kuriame stovi skulptūra ( „Rūpintojėlis“ skulptorius Vladas Krušna, architektas Feliksas Jackevičius, pastatyta 2001 m. sausio 13 d.) atminti 1991 m. sausio 13 d. įvykiams. Kiekvienais metais prie šios skulptūros vyksta Laisvės gynėjų dienos minėjimas, dedamos gėlės, uždegamos žvakutės. Šią teritoriją siūloma, pripažinti būtina visuomenės poreikiams.

**NUTARTA** : Pritarta, teritoriją adresu Virbališkių g. Juragių k., Garliavos apyl. sen., Kauno r. sav., skulptūros įrengimo vietą, pripažinti reikalingą visuomenės poreikiams.

Balsavo: „už“ - 6, „prieš“ – 0, „susilaikė“ – 0.

**SVARSTYTA**: 2. Dėl IV-o ketvirčio bendruomenės lėšų paskirstymo.

Bendruomenės lėšos IV-o ketvirčio nesvarstytos, nes negauta prašymų.

**SVARSTYTA**: 3. Dėl kelio ženklų įrengimo.

Informuoti senniūnaičiai apie gautą Ilgakiemio mokyklos-darželio direktorės prašymą pastatyti kelio ženklą Nr. 312 „Nurodyto transporto eismas draudžiamas“ papildoma lentele eismas draudžiamas darbo dienomis nuo 10.00-18.00 val. Šiuo metu mokykloje-darželyje vyksta remonto darbai, vaikai šiuo keliu eina į sporto, krepšinio, žaidimo aikšteles, valgyklą. Vaikams nėra saugu vaikščioti, nes vaikų tėvai atveža bei pasiima vaikus iš ugdymo įstaigos.

Gautas Medžiotojų gatvės nuo 56-58 akligatvio, Ireniškių k., gyventojų prašymas įrengti informacinį kelio ženklą Nr. 611 „ Aklakelis“. Šia gatve nauji gyventojai bando nuvykti į Narsiečių g. ar Žuvėdrų g.

**NUTARTA: P**ritarti, kelio ženklų įrengimui:

* draudžiamajam kelio ženklui Nr. 312 „Nurodyto transporto eismas draudžiamas“ su papildoma lentele eismas draudžiamas darbo dienomis nuo 10.00-18.00 val. įrengimui Pajiesio g. 1, Ilgakiemio k., Garliavos apyl. sen., Kauno r. ;
* informaciniam kelio ženklui Nr. 611 „Aklakelis“ įrengimui Medžiotojų g. 56, Ireniškių k., Garliavos apyl. sen., Kauno r. .

Balsavo: „už“ - 6, „prieš“ – 0, „susilaikė“ – 0.